






MEGBÍZÁSI SZERZŐDÉS
KÖNYVELÉSI FELADATOK ELLÁTÁSA TÁRGYBAN


amely létrejött 2020. ##  hó ##. napján,	


egyrészről
Név:		#VÁLL_NÉV#
Cím:		#VÁLL_CÍM#
Adószám:	#VÁLL_ADÓSZ#
Cégjegyzékszám:	#VÁLL_CÉGJSZ#

mint Megbízó (továbbiakban: Megbízó)
képviseli: 	#ÜGYVEZ_NÉV# ügyvezető


másrészről
Név:		Kontó Online Könyvelőiroda Kft
Cím:		1132 Budapest Váci út 64. C
Adószám:	23591369-2-41
Cégjegyzékszám:	01-09-972882
Bankszámlaszám:	CIB Bank 10700701-66959939-51100005	

mint az alant felsorolt könyvelési munkák elvégzésével megbízott társaság (továbbiakban: Könyvelő),
képviseli: 	Bodó Zalán ügyvezető

között az alábbi tárgyban és feltételek mellett:


1. A szerződés tárgya
1.1. A Megbízó megbízza a Könyvelőt a mindenkor hatályos és érvényben lévő számvitelről szóló törvényben, illetve a kapcsolódó joganyagok idevonatkozó részeiben rögzített könyvviteli szolgáltatások ellátásával, ezen munkák irányításával, vezetésével és a beszámoló elkészítésével. A szerződés aláírásakor a törvényi hátteret a számvitelről szóló 2000. évi C. törvény 150. § (2) bekezdése, valamint a 398/2012 (XII/20) Kormányrendelet a mikrogazdálkodói egyszerűsített éves beszámolóról írja elő. A Könyvelő a megbízást elfogadja és a jelen szerződésben foglaltak szerinti feladatok ellátását vállalja.
A könyvviteli szolgáltatások kezdő időpontja 2020.##.##
A Megbízó által választott szolgáltatási csomag: Fejlődő, amely a későbbiekben írásban közös megegyezéssel, szerződésmódosítás nélkül változtatható. A Fejlődő tarifacsomag főbb plusz szolgáltatásai az alap könyvelési szolgáltatáson felül (pontosabb leírást a 18-ik oldal tartalmaz):
· 3 banki folyószámla könyvelése, beleértve deviza számlák kezelését is
· személyes konzultáció (szerződéskötéskor illetve évente)
· havi 2 eseti bevallás vagy kimutatás
1.2. A vállalás az alakulás napját követően keletkezett számviteli dokumentumok és bizonylatok feldolgozását és a kapcsolódó feladatok ellátását jelenti.
1.3. A könyvelési feladatok alatt mindkét fél a következő tevékenységek elvégzését érti:
1.3.1. A befektetett eszközök analitikus és főkönyvi nyilvántartása;
1.3.2. A készletek főkönyvi könyvelése a Megbízó analitikus nyilvántartásai alapján;
1.3.3. A pénzügyi eszközök, követelések, saját tőke és a kötelezettségek főkönyvi nyilvántartása;
1.3.4. A költség (ráfordítás) és az eredményszámlák folyamatos vezetése;
1.3.5. Előírt analitikus nyilvántartások közül a főkönyvi rendszerhez tartozó, annak szerves részét képező –vevő, szállító analitikák vezetése;
1.3.6. A vállalkozás eredményének meghatározása;
1.3.7. A mikrogazdálkodói egyszerűsített éves beszámoló, valamint az aktuális adóbevallások határidőre való elkészítése;
1.3.8. Az adózással kapcsolatos törvényekben előírt adat-bejelentési kötelezettségek teljesítése — csak és kizárólag a rendelkezésre bocsátott iratok, szerződések alapján;
1.3.9. Az adózással kapcsolatos törvényekben előírt, a könyvelés számain alapuló adóbevallások időben történő összeállítása;
1.3.10. Időszakonkénti információs anyagok kiadása a jogszabályi változások azon köréről, amelyek a Megbízó gazdasági döntéshozatalát jelentős mértékben érinthetik.
1.4. Nem képezi a szerződés tárgyát a Megbízó üzemszerű működtetése. Az üzemszerű működéshez kapcsolódó és ezáltal jelen szerződésből kizárt fő feladatokat jelen szerződés 1. melléklete tartalmazza.
1.5. A Megbízó munka-, bér- és társadalombiztosítási ügyeire e szerződés mellékletét képező "Kiegészítés”-ben foglaltak az irányadóak.
2. A főkönyvi könyvelés és a kapcsolódó nyilvántartások vezetése
Szerződő felek megállapodnak abban, hogy:
2.1. A főkönyvi könyvelés a Könyvelő jogtiszta forrásból származó programjaival történik.  A Könyvelő a feldolgozási munkák során saját, egységes számlarendjét alkalmazza.


3. Az együttműködés menete
3.1. Az együttműködés megkezdésekor a Megbízó a Könyvelő rendelkezésére bocsátja a könyvelés átvételéhez szükséges számviteli dokumentumokat. Újonnan alakult cég esetén az alapítással kapcsolatos iratokat.
3.2. A cég adataiban bekövetkezett változásról a Megbízó a változást követő 3 munkanapon belül értesíti a Könyvelőt.
3.3. Az adatfeldolgozás, valamint a könyvelés teljes körűségét első lépésben az adatok eredeti bizonylatok alapján, az előtét rendszerbe a Megbízó által történő rögzítésével kell biztosítani. A rögzítést legkésőbb az adó elszámolási időszakot követő 10. naptári napon el kell végezni.
3.4. A könyvelési anyagokat (bejövő számlák, kimenő számlák, bankkivonatok, pénztári bizonylatok, egyéb könyvelendő bizonylatok) a Megbízó rendszerezi, őrzi a rendelkezésére bocsátott mappában.  A teljes körűség, a bizonylatok hiánytalanságának biztosítása a Megbízó feladata. A törvényekben előírt, a bizonylatokra vonatkozó megőrzési kötelezettség a Megbízót terheli.
3.5. A Könyvelő csak és kizárólag az előtét rendszerben rögzített adatokat veszi figyelembe. Megbízó felelőssége, hogy ezen adatok megfelelő és eredeti bizonylattal legyenek alátámasztva. Amennyiben erre vonatkozóan Megbízónak kérdése merül fel, azt az előtét rendszerben való rögzítést megelőzően írásban feltett kérdésére, írásban kapott válasz alapján dönti el.
3.6. A lekönyvelt gazdasági eseményeket tartalmazó főkönyvi kivonat, eredmény kimutatás, egyéb riport az előtét rendszerben történő teljes körű rögzítést követően az áfa bevallás hónapjának végéig készül el. Amennyiben a Megbízó havonta elvégzi a teljeskörű adatszolgáltatást (legkésőbb a követő hónap 10. naptári napjáig), akkor a kimutatások legkésőbb a követő hónap 20. naptári napjáig megtörténnek. Külön kérésre ettől eltérő időpontban is lehetséges.
3.7. Az aktuális (negyedéves, ill. havi) adójellegű kötelezettségek teljesítéséhez szükséges információt a Könyvelő a befizetési határidő előtt legalább 2 munkanappal korábban megadja a Megbízónak, ha az időben rendelkezésre bocsátotta az alapinformációkat.
3.8. Könyvelő törekszik a berögzített bizonylatok haladéktalan feldolgozására, valamint a feldolgozott adatok által módosított nyilvántartások elérhetővé tételére a Megbízó számára.
3.9. Amennyiben a Megbízó az e szerződésben rögzített határidő után bocsátotta a beszámolóhoz, az adóbevalláshoz (együttesen: okmányok) és/vagy a megfizetendő adó megállapításához szükséges bizonylatokat, illetve azok egy részét, akkor a bevallás elkészítésének és/vagy a befizetési kötelezettség összegéről szóló információ megadásának határideje az utolsó bizonylat leadását követő 3. munkanap.
3.10. Az elektronikus bevallás rendszerében regisztrált bevallásokat elektronikus formában Megbízóhoz is eljuttatja.
3.11. Az éves beszámolónak az illetékes szervek felé történő eljuttatása a Könyvelő feladata. 
3.12. A Megbízó köteles minden hatóságtól kapott irat (értesítés, jegyzőkönyv, határozat stb.) másolatát haladéktalanul — azaz az átvételt követő munkanapon — a Könyvelőnek elektronikus úton továbbítani. A Könyvelő az iratra 2 munkanapon belül, de legkésőbb az iratban szereplő határidő letelte előtt írásban megteszi észrevételeit. Abban az esetben, ha a Megbízó nem időben továbbítja a kapott iratot a Könyvelőnek, a késedelemből eredő következmények (pl. mulasztási bírság) a Megbízót terhelik.
3.13. A Könyvelő meghatalmazás alapján – külön díjazás ellenében - segítően közreműködik az Adóhivatal által elrendelt ellenőrzés esetén az egyeztetésnél.
3.14. A Könyvelő a Megbízó részére, annak üzleti tevékenységével összefüggő adózási, gazdasági kérdéseiben konzultációs lehetőséget biztosít. Ennek formája egyrészről a Könyvelő hivatalos munkaidején belül igénybe vett telefonon történő megbeszélés, előre egyeztetett időpontban személyes konzultáció, illetve írásban feltett kérdésekre adandó írásos válasz, állásfoglalás kérése a hatóságoktól. A konzultáció keretében a Könyvelő köteles a felmerült kérdésekben a Megbízót — lehetőség szerinti a legátfogóbban — tájékoztatni, s egyben köteles felhívni a Megbízó figyelmét a témával kapcsolatban előre látható következményekre. A Könyvelő a lehetőségek ismertetésén túl nem mehet, az érdemi döntés meghozatala minden esetben a Megbízó feladata, annak következményeit teljes mértékben a Megbízó köteles viselni.
Ezen tevékenység elszámolása idő ráfordítás alapon történik. A minimális időtartam fél óra.

	Konzultáció 
	12 000 Ft/ óra



3.15. A Könyvelő megtagadhatja a szerződésben foglaltak teljesítését a Ptk. 281 § (2) bekezdése alapján, amennyiben
3.15.1. a Megbízó saját szolgáltatásával időközben késedelembe esik, amíg a késedelem tart;
3.15.2. a Megbízó vagyoni viszonyainak időközben bekövetkezett jelentős megromlása folytán a viszontszolgáltatás (fizetés) veszélyeztetve van;
3.15.3. a Megbízónak — jelen szerződés 7. pontjában a késedelmi kamatra írtak figyelembe vételével is — a Könyvelővel szemben pénzügyi fedezethiány miatt kiegyenlítetlen tartozása áll fenn több, mint 30 napig.
4. Kapcsolattartás
4.1. Felek megállapodnak, hogy kapcsolattartásuk elsősorban elektronikus csatornák igénybevételével történik, különösen a Könyvelő által üzemeltetett előtét rendszeren keresztül.
4.2. Felek kijelentik, hogy a Könyvelő által üzemeltetett előtét rendszerben rögzített adatokat, scannelt dokumentumokat kölcsönösen hitelesnek ismerik el, azok valóságtartalmát – alapos indok nélkül – nem kérdőjelezik meg.
4.3. A Könyvelő a kapott dokumentumokat, könyvelési adatokat csak a Megbízó — ebben a szerződésben is rögzített — képviselőinek adja ki, a kapcsolatot velük tartja.
4.4. A képviselet változását illetően a Felek kötelesek egymást haladéktalanul, írásban informálni.
4.5. A Megbízó kezdeményezi a Könyvelő felé az Egységes Képviseleti Adatlap (EGYKE) meghatalmazás adását az adóbevallások, adatszolgáltatások elektronikus úton történő teljesítésére vonatkozóan. A meghatalmazás csak akkor lép életbe, ha azt a meghatalmazott és a Könyvelő (mint gazdasági társaság) vezetője is írásban, aláírásával igazoltan elfogadja, s azt az adóhatóság felé bejelentik.
4.6. Ha a szerződéskötést megelőzően nem történik meg a Megbízó átvilágítása, akkor a Könyvelőnek jogában áll az eseti vagy állandó meghatalmazást nem elfogadni, vagy a meglévő meghatalmazást visszaadni. Ez utóbbi esetben a Könyvelő gondoskodik arról, hogy a meghatalmazás tényének a visszavonása az illetékes hatóságok felé bejelentésre kerüljön.
4.7. Harmadik személy felé a Könyvelőt a Megbízó bárminemű adatai vonatkozásában, továbbá a Megbízóval bármilyen szerződéses kapcsolatban álló magánszemélyek és társaságok adataira titoktartási kötelezettség terheli, amennyiben jogszabály ettől eltérően nem rendelkezik. A titoktartási kötelezettség magába foglalja azt, hogy a Könyvelő a rendelkezésére jutott adatokat, információkat harmadik félnek nem adja tovább, illetve azon adatok felhasználásával nem hajt végre olyan tranzakciót, amelyre a Megbízó nem utasítja.
4.8. Ez alól a kötelezettség alól a Könyvelőt csak a Megbízó egyidejű írásos rendelkezése, vagy bűnügyi nyomozóhatóság, bíróság Megbízóra vonatkozó házkutatási parancsa, végzése, illetve a Pénzmosási törvény és kormányrendelet előírásainak betartása menti fel.
4.9. Harmadik féllel szembeni titoktartási kötelezettség tekintetében kivételt képez továbbá az-az eset, amikor a Könyvelő állandó meghatalmazás keretében az elektronikus úton teljesítendő adóbevallások és adatszolgáltatások benyújtásakor előzetesen észleli az ezzel kapcsolatos esetleges jogsértést, s ennek esetleges rá terhelendő bírság megelőzése végett – a Megbízó előzetes értesítését követően - az adóhatóság rendelkezésére bocsátja az erre vonatkozó információit.
4.10. Úgy a Megbízó, mint a Könyvelő e szerződés aláírásával megengedi, hogy a másik fél referencia-listáján szerepeltesse őt. Bármely listán történő szerepeltetés esetén a felek egymást informálják.

5. Felelősségi kérdések
5.1. A bizonylati adatok határidőn túli rendelkezésre bocsátásából eredő mindennemű késedelem a Megbízó felelőssége, veszélye és kára.
5.2. A Megbízó által rendelkezésre bocsátott információk, berögzített adatok alakilag megfelelő bizonylatok, okmányok alapján kerülnek rögzítésre. A bizonylatok alakilag megfelelő formátumának ellenőrzésében a Könyvelő az első 2 hónapban szakmai támogatást ad, ennek feltétele a bizonylatok elektronikus úton történő átadása (számlázó program integráció vagy jó minőségű szkennelt dokumentumok feltöltése). Kétség esetén ezt a támogatást a Könyvelő a későbbi időszakban is biztosítja. Azok tartalmáért, a mögöttük lévő gazdasági események valódiságáért a Könyvelő semminemű felelősséget nem vállal, a teljesítésigazolás valódiságát nem vizsgálja, nem vizsgálhatja.
5.3. A Megbízó köteles az ő személyes késedelméből vagy mulasztásából (hiba) keletkező többletköltségeket, az alábbi ártáblázat szerint megtéríteni:
	Bevallás önellenőrzése ügyfél hiba miatt (nettó ár)
	3000 Ft/alkalom


5.4. A könyvelés pontosságáért, a Könyvelő által vezetett nyilvántartások egyezőségéért, a bevallások, beszámolók pontos, határidőre történő elkészítéséért a Könyvelő felelősséget vállal.
5.5. A helyesen berögzített adatok hibás feldolgozásából eredő károkért a helytállási kötelezettség a Könyvelőt terheli.
5.6. A Könyvelő felelősségbiztosításán keresztül megtéríti azon károkat, amelyért mint Megbízott a Ptk. szerint felelős.
5.7. A Könyvelő nem felel azon károkért, amelyek abból adódtak, hogy a Megbízó által közölt információk, adatok és bizonylatok nem a valóságnak és az előírásoknak megfelelőek, helytelenek voltak, vagy nem megfelelő időben kerültek a Könyvelőhöz.
5.8. A Könyvelő köteles esetleges hibáit, hiányosságait legkésőbb annak felfedezésétől számított 5 munkanapon belül felülbírálni és korrigálni.
5.9. A Könyvelő megtagadhatja azon tételek lekönyvelését, amelyek pénzmosásra, az úgynevezett „feketegazdaságban” való részvételre utalnak. Amennyiben a Megbízó ezzel nem ért egyet, a Könyvelő ezeknek a tételeknek a könyvelését a Megbízó által cégszerűen aláírt, a lekönyvelendő számlára való hivatkozással ellátott írásos utasítás alapján végzi el.
5.10. A Megbízó tudomással bír arról, hogy Könyvelőt a Pénzmosási törvény bizonyos jelentések megtételére kötelezi.
5.11. A Könyvelő az éves beszámoló összeállításához „Teljességi nyilatkozatot” kérhet a Megbízótól.
6. Garanciák
6.1. A Könyvelő garantálja, hogy a kapott adatokból, információkból és bizonylatokból elkészített munkája megfelel a mindenkori törvényi előírásoknak, megfelelő alapot biztosít a további feldolgozáshoz.
6.2. A Könyvelő garantálja, hogy rendelkezik azon engedélyekkel, illetve olyan képesítéssel bíró munkatársakkal, alvállalkozókkal, amelyeket a törvény előír.


7. Honorárium
7.1. Vállalási díjak a választott csoport és a havonta berögzített számlák számának függvényében az alábbi ártáblázat szerint:
	Árak (nettó árak)
	Fejlődő

	Havi 0-10 számla
	18 500 Ft

	Havi 11-25 számla
	20 500 Ft

	Havi 26-40 számla
	22 500 Ft

	Havi 41-60 számla
	26 500 Ft

	Havi 61-100 számla
	34 500 Ft

	Havi +100 számlánként
	16 000 Ft


Nettó havidíjak a számlák száma és a választott csomag alapján
	A60-as uniós összesítő bevallás
	2000 Ft

	Cégautó adó
	2000 Ft

	Ágazati adó bevallások
	2000 Ft

	Változás-bejelentések kezelése
	2000 Ft

	Önrevíziók 
	2000 Ft

	Átvezetési kérelmek benyújtása
	2000 Ft

	0 igazolás
	2000 Ft

	Illetőség igazolás
	2000 Ft

	Pénztárgéppel kapcsolatos bevallás
	2000 Ft


Eseti bevallások (nettó árak)
	Fizetési könnyítési kérelem 
	4 990 Ft

	Adó-előleg mérséklés lehetőségének feltárása, kérelmek benyújtása 
	4 990 Ft

	Konzultáció, tanácsadás 
	12 000 Ft/ óra


Eseti díjazások (nettó árak)
Az Eseti díjak felszámítása a Megbízó által választott tarifa csomagtól függ:
· Induló alapcsomag esetén minden Eseti szolgáltatás díjköteles.
· [bookmark: _GoBack]A Fejlődő illetve V.I.P csomagok tartalmazzák bizonyos mennyiségű Eseti feladat elvégzését is, amelyet a Melléklet 2 határoz meg (lásd 18-ik oldal). 

Az éves beszámoló készítésének díja egy havi átlagos könyvelési díj.

A 7.1. ponton kívüli szolgáltatások díjazásáról a felek alkalmanként külön állapodnak meg. Az átalakulással, a cégforma változásával együtt járó számviteli feladatok elkészítése, valamint az egyéb üzleti tervek, hitelkérelmek, pályázatok, stb. elkészítése nem tartozik e szerződés keretébe, ezért díjazásuk külön megállapodást igényel
7.2. A Könyvelő negyedévente (havi áfa bevallók esetén havonta), a szolgáltatás elvégzése után számlát állít ki, amelynek összegét a Megbízó 10 munkanapon belül átutalja a Könyvelő bankszámlájára.
7.3. A számla kiállítása az ártáblázat szerinti kategóriáknak megfelelően a berögzített számlák havi száma (illetve negyedéves átlag) alapján történik.
7.4. Az általános forgalmi adóról szóló törvény előírásai alapján a teljesítés időpontja az aktuális hónapot követően az a nap, amely a számlán fizetési határidőként meg van jelölve.
7.5. A fent meghatározott díj késedelmes fizetése esetén a Könyvelő a mindenkori PTK szerint járó késedelmi kamatot számíthatja.
7.6. Kettő havi díj fizetésének elmaradása a Könyvelő részéről a szerződés azonnali hatályú felmondását vonhatja maga után, amelyről a Könyvelő írásban köteles értesíteni a Megbízót.
7.7. Függetlenül attól, hogy a felek év közben változtatták-e a szolgáltatások díját, a következő évi díjtétel meghatározásánál figyelembe veszik a hivatalosan közzétett inflációs ráta mértékét, amely mértékkel 7.1 pontban bemutatott díjtáblázatba foglalt díjakat a Könyvelő jogosult emelni változnak a következő év első hónapjától kezdődően.
7.8. Az inflációból eredő díjnövekedést a felek e szerződés alapján akceptálják, emiatt új szerződést nem kötnek, illetve szerződésmódosítást nem eszközölnek.
A díjnövekedés mértékére vonatkozóan Könyvelő minden év november 30-ig elektronikus úton értesíti Megbízót. Amennyiben Megbízó a meghirdetett díjat nem fogadja el, úgy lehetősége van a szerződést december 31-i hatállyal felmondani. A felmondást Megbízónak írásban kell eszközölnie.


8. Tájékoztatás adatkezelésről
Jelen szerződésben foglalt képviseleti adatokat a szerződés létesítése céljából kezeli a Könyvelő, a képviseleti adatok kezelésének jogalapja a Könyvelő jogos érdeke, azaz a szerződés létesítésének lehetővé tétele, a szerződés cégszerű aláírása, az Európai Parlament és a Tanács (EU) 2016/679. számú rendelete (a továbbiakban: GDPR) 6. cikk (1) bek. f) pontja alapján. A Könyvelő a jelen szerződésben foglalt személyes adatokat harmadik személy részére nem adja át és az elévülési idő elteltéig őrzi meg.
A Megbízó által átadott cégiratokban szereplő személyes adatokat, valamint a hatóságtól, bíróságtól vagy egyéb hivatalos szervtől érkező iratokban található személyes adatok a Könyvelő jelen szerződés teljesítése céljából kezeli. A személyes adatok kezelésének jogalapja a Könyvelő jogos érdeke (GDPR 6. cikk (1) bek. f) pont), azaz azoknak az adatoknak a megismerése, amelyek a Megbízó működése során, a gazdasági tevékenységével kapcsolatban keletkeznek és a könyvelési feladatok ellátása szempontjából jelentőséggel bírnak és a könyvelési feladatok ellátását lehetővé teszik. A Könyvelő a szerződés teljesítése érdekében tudomására jutó személyes adatokat harmadik személy részére nem adja át és az elévülési idő elteltéig őrzi meg.
A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerinti azonosítás során tudomására jutó személyes adatokat a Könyvelő a pénzmosás és a terrorizmus finanszírozása megelőzése és megakadályozása céljából kezeli. A személyes adatok kezelésének jogalapja a  Könyvelő jogi kötelezettségének teljesítése (GDPR 6. cikk (1) bek. c) pont). A Könyvelő az azonosítás során tudomására jutó információkat harmadik személy részére nem adja át és azokat 8 évig őrzi.
A képviselőként eljáró személy, valamint az azonosítással érintett személy jogosult a személyes adataihoz hozzáférést kérni, a személyes adatai helyesbítését, törlését vagy kezelésének korlátozását kérni, illetve automatizált adatkezelés esetén az adathordozhatósághoz való jogát gyakorolni. Az egyes jogok gyakorlásával kapcsolatban az érintett a Könyvelőhöz fordulhat a bodo.zalan@kontoonline.hu e-mail címen vagy +36 30 648-4775 telefonszámon. Személyes adataira vonatkozó joga megsértésének esetén panaszt tehet a Nemzeti Adatvédelmi és Információszabadság Hatósághoz.
9. Adatfeldolgozás
Felek rögzítik, hogy tudomással bírnak arról, hogy a GDPR alapján a Könyvelő a számviteli és konzultációs tevékenység során tudomására jutó személyes adatok (azonosított vagy azonosítható természetes személyre vonatkozó bármely információ) tekintetében adatfeldolgozónak minősül, azaz a Megbízó nevében személyes adatokat kezel. Felek a Rendelet 28. cikkében foglalt kötelezettség teljesítése érdekében jelen pontba foglalt adatfeldolgozóként végzett adatkezelési tevékenységekre vonatkozó szerződést kötik és a Könyvelő vállalja, hogy a Megbízó által részére a könyvelési és konzultációs tevékenység végzéséhez átadott személyes adatokat jelen pontban foglalt rendelkezések szerint kezeli. 
A Megbízó utasítja a Könyvelőt, hogy a Megbízó által részére a számviteli és konzultációs tevékenység végzéséhez átadott személyes adatokat kizárólag a számviteli és konzultációs tevékenység végzése céljából kezelje. 
A Könyvelő kijelenti és szavatolja, hogy a Könyvelő és a Könyvelővel foglalkoztatási jogviszonyban álló személyek között létrejött szerződés részletes rendelkezést tartalmaz a tevékenység végzés során a Könyvelő tudomására jutott személyes adatok bizalmas kezelése tekintetében. A Könyvelő kötelezettséget vállal arra, hogy mindent megtesz annak érdekében, hogy a Könyvelővel foglalkoztatási jogviszonyban álló személyek a vonatkozó titoktartási kötelezettséget betartsák.
A Könyvelő az adatkezelés biztonsága érdekében megfelelő technikai és szervezési intézkedéseket hajt végre, annak érdekében, hogy a kockázat mértékének megfelelő szintű adatbiztonságot garantálja. A Könyvelő adatkezelés biztonsága érdekében megtett intézkedéseinek összefoglalását a Könyvelő a Megbízó kérése esetén a Megbízó kérésétől számított 10 napon belül átad a Megbízó részére.
A Könyvelő jelen szerződés aláírásának napján adatfeldolgozóként igénybe veszi a következő vállalkozásokat:
· FINANCIA Szervezési és Vállalkozási Kft. (adószám: 10244249-2-43, 1119 Budapest, Fehérvári út 113. 9.em 30.) – könyvelési rendszer szállító, informatikai tanácsadó
· Katona Tibor EV (adószám 67225059-1-33) 2030 Érd Sóskúti utca 32. – rendszer fejlesztő
· Szalóki Andrea e.v. (adószám 55354639-1-24, 5540 Szarvas Virágos u. 17. 1 a.) - könyvelő
· Molnár Zsolt Bertalan e.v. (adószám 66652278-1-43) 1212 Budapest, Szebeni u. 58. – bérszámfejtési szakértő
A Könyvelő tájékoztatja a Megbízót, hogy a jelen szerződés hatályba lépésének napján igénybe vett adatfeldolgozókkal írásbeli adatfeldolgozóként végzett adatkezelési tevékenységekre irányuló szerződést kötött, amely szerződés a jelen szerződésben foglalt adatfeldolgozásra vonatkozó kötelezettségeknek megfelelő adatfeldolgozásra vonatkozó kötelezettségeket telepít az igénybe vett adatfeldolgozóra.
A Megbízó általános írásbeli felhatalmazást ad a Könyvelő részére bármely további adatfeldolgozó igénybevételére. A Könyvelő adatfeldolgozó igénybevétele esetén tájékoztatást nyújt a Megbízó részére az adatfeldolgozó igénybevételéről. Az adatfeldolgozó igénybevételével szemben a Megbízó jogosult kifogást emelni a tájékoztatás kézhezvételétől számított 5 munkanapon belül. 
Amennyiben a Könyvelő adatfeldolgozót vesz igénybe, akkor a Könyvelő az igénybe vett adatfeldolgozóra ugyanazokat az adatvédelmi kötelezettségeket telepíti, mint amelyek a Megbízó és a Könyvelő közötti jelen szerződés alapján fennállnak vagy a Könyvelő az igénybe vett adatfeldolgozóra jelen szerződésben foglaltaknál szigorúbb adatvédelmi kötelezettségeket telepít.
A Könyvelő vállalja, hogy a könyvelési és konzultációs tevékenységgel kapcsolatos adatkezelést úgy alakítja ki, hogy megfelelő technikai és szervezési intézkedésekkel a lehetséges mértékben segítse a Megbízót a Megbízóhoz személyes adatok kezelése tekintetében benyújtott kérelmek megválaszolása során. Ennek érdekében a Könyvelő a Megbízóhoz beérkezett kérelemről való tudomásszerzéstől számított lerövidebb időn belül, de legfeljebb 10 munkanapon belül (i) a Megbízó rendelkezésére bocsátja a kérelem teljesítéséhez szükséges információt vagy (ii) amennyiben az információ rendelkezésre bocsátása több időt vesz igénybe, akkor erre vonatkozó tájékoztatást nyújt a Megbízó részére vagy (iii) amennyiben a Könyvelő a kérelem teljesítéséhez szükséges információval nem rendelkezik, akkor erre vonatkozó tájékoztatást nyújt a Megbízó részére. 
A Könyvelő vállalja, hogy késedelem nélkül, de legfeljebb a Könyvelő bérszámfejtési tevékenység végzéséhez átadott személyes adatokat érintő adatvédelmi incidensről való tudomásszerzésétől számított 72 órán belül tájékoztatja a Megbízót az adatvédelmi incidens bekövetkezéséről, amennyiben az adatvédelmi incidens olyan személyes adatokat érint, amit a Megbízó adott át a Könyvelő részére annak érdekében, hogy a Megbízó teljesíteni tudja az adatvédelmi incidens bejelentésére vonatkozó kötelezettségét. 
A Könyvelő vállalja, hogy a Megbízót a lehetséges mértékben segíti a Megbízó által részére a könyvelési és konzultációs tevékenység végzéséhez átadott személyes adatokkal kapcsolatosan Megbízó által lefolytatásra kerülő adatvédelmi hatásvizsgálat, audit, valamint esetleges előzetes konzultáció során, amennyiben Megbízó erre irányuló kéréssel fordul a Könyvelőhöz.
A Könyvelő jelen szerződés megszűnését követően valamennyi bérszámfejtési tevékenység végzésével kapcsolatos személyes adatot átad a Megbízó részére és töröl valamennyi a Megbízó által a számviteli és konzultációs tevékenység végzéséhez átadott személyes adatokról készült másolatot. A Könyvelő a személyes adatok átadásával egyidejűleg tájékoztatja a Megbízót a személyes adatokat tartalmazó dokumentumok tekintetében fennálló iratőrzési kötelezettségének terjedelméről, illetve annak időtartamáról.
A Könyvelő vállalja, hogy a Megbízó rendelkezésére bocsát - a Megbízó erre irányuló kérése esetén a Megbízó kérésétől számított 10 napon belül - valamennyi olyan információt, amely a Megbízó által a Könyvelő részére a könyvelési  és konzultációs tevékenység végzéséhez átadott személyes adatok tekintetében a Könyvelő fenti pontok szerinti kötelezettségei teljesítését igazolja. 
A Megbízó jogosult a Könyvelőnél auditot (ideértve a helyszíni vizsgálatot) lefolytatni vagy harmadik személyt az audit lefolytatásával megbízni a Megbízó által a Könyvelő részére a könyvelési és konzultációs tevékenység végzéséhez átadott személyes adatok tekintetében. Felek megállapodnak, hogy Megbízó köteles az auditot bejelenteni annak érdekében, hogy a Könyvelő az audit lefolytatásához szükséges személyes adatokat elő tudja készíteni és az audit lefolytatását elősegítse. A Könyvelő köteles a Megbízót haladéktalanul tájékoztatni, amennyiben a Megbízó valamely utasítása sérti a Rendeletet vagy a tagállami vagy uniós adatvédelmi rendelkezéseket.
A Könyvelő tudomásul veszi, hogy a könyvelési és konzultációs tevékenység tekintetében adatkezelőnek minősül, amennyiben a könyvelési és konzultációs tevékenység célját és eszközeit a jelen szerződésben foglaltaktól eltérően maga határozza meg. 
Könyvelő vállalja, hogy adatfeldolgozói feladatai ellátása során a felügyeleti hatósággal együttműködik.
Könyvelő vállalja továbbá, hogy a GDPR 32. cikk (2) bek. alapján nyilvántartást vezet az adatkezelő nevében végzett adatkezelési tevékenységek minden kategóriájáról.
Felek tudomásul veszik, hogy valamennyi személy, aki a Rendelet megsértésének eredményeként vagyoni vagy nem vagyoni kárt szenvedett, az elszenvedett kárért a Megbízótól vagy a Könyvelőtől kártérítésre jogosult. Felek megállapodnak, hogy a Könyvelő csak abban az esetben tartozik felelősséggel az adatkezelés által okozott károkért, ha nem tartotta be a Rendeletben meghatározott, kifejezetten az adatfeldolgozókat terhelő kötelezettségeket, vagy ha a Megbízó jogszerű utasításait figyelmen kívül hagyta vagy azokkal ellentétesen járt el. A Könyvelő mentesül a felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.

10. A szerződés hatálya
10.1. Ezen szerződés a Felek egybehangzó akaratával jött létre, mindkét oldali aláírást követően korlátlan ideig érvényes.
10.2. A Felek jelen szerződést egy hónapos határidővel, kizárólag írásban tett nyilatkozattal bármely részről felmondhatják. A felmondás határidejének a felmondás dátuma szerinti hónapot követő hónap utolsó napja tekintendő. Év végi felmondás esetén az éves beszámoló elkészítése e szerződés szerinti feltételekkel a Könyvelő feladata. Megbízó a beszámoló elkészíttetésétől eltekinthet.
A szerződés felmondását követően a Megbízó teljes könyvelési anyagát a Könyvelő általánosan értelmezhető formátumban átadja a Megbízó részére a felmondási idő lejárta előtt, amennyiben a Megbízó díjfizetése rendezett.
10.3. A szerződés hatályát veszti — továbbá — a Megbízó, mint Társaság végelszámolási- illetve felszámolási eljárásának kezdő napjával. Ezen esetekben a Könyvelő köteles elkészíteni a tevékenység végi zárlatot, s azt a törvényi előírásoknak megfelelő analitikákkal alátámasztva a végelszámolónak, illetve felszámolónak átadni. A Könyvelő azonban megtagadhatja a szolgáltatást a Ptk. 281 § (2) bekezdés a), b) és c) pontjaiban foglalt feltételek fennállása esetén. Amennyiben a végelszámoló, illetve felszámoló továbbra is a Könyvelő szolgáltatásait kívánja igénybe venni, arra a Felek ismételten szerződést kötnek.
10.4. Az adatok információk közlésének hiányos, akadozó, a munkát hátráltató késedelme, illetve kéthavi díj meg nem fizetése esetén a Megbízott jogosult a szerződéstől elállni, visszamenőleges hatállyal a megbízás keletkezésének napjával, és így azt semmisnek tekinteni.

11. Záró rendelkezés
11.1. Jelen szerződést a Felek kizárólag írásban, fent jelzett képviselőik által aláírt formában módosíthatják, vagy egészíthetik ki.
11.2. Jelen szerződésben nem szabályozott kérdésekben a Magyar Köztársaság Polgári Törvénykönyve rendelkezései az irányadók.
K.m.f.

amely létrejött 2020. év ##  hó ## napján,	

egyrészről
Név:		#VÁLL_NÉV#
Cím:		#VÁLL_CÍM#
Adószám:	#VÁLL_ADÓSZ#
Cégjegyzékszám:	#VÁLL_CÉGJSZ#

mint Megbízó (továbbiakban: Megbízó)
képviseli: 	#ÜGYVEZ_NÉV#


másrészről 

Név:		Kontó Online Könyvelőiroda Kft
Cím:		1132 Budapest Váci út 64. C
Adószám:	23591369-2-41
Cégjegyzékszám:	01-09-972882
Bankszámlaszám:	CIB Bank 10700701-66959939-51100005	

mint az alant felsorolt könyvelési munkák elvégzésével megbízott társaság (továbbiakban: Könyvelő),
képviseli: 	Bodó Zalán ügyvezető

között az alábbi tárgyban és feltételek mellett:


Szerződés tárgya
A Megbízó megbízza a Könyvelőt a fent megnevezett gazdasági társaság bérszámfejtési munkáival.
1. Bérszámfejtés tartalma
1.1. A havi bérfeladás, munkaidő nyilvántartás alapján a munkavállalók, tagok bérének, a levonásoknak, a kifizetendő nettó bérek összegének a megállapítása.
1.2. Bérszámfejtési összesítők, bérfizetési listák összeállítása.
1.3. A havi járulékbevallás elkészítése, eljuttatása az illetékes szerv felé.
1.4. A Megbízó által fizetendő adók és bérrel kapcsolatos járulékok megállapítása, ezeknek a kötelezettségeknek a pénzügyi teljesítéséhez szükséges információk megadása.
1.5. Egyéni és Megbízóra vonatkozó összesítő munkaügyi és bérügyi nyilvántartások vezetése.
1.6. Nem tartozik az e szerződés keretében végzendő bérszámfejtési munka fogalma alá különösen:
1.6.1. Munkaszerződések megkötése és felbontása;
1.6.2. Munkaszerződések alaki és tartalmi elemeinek a meghatározása;
1.6.3. A Munkatörvénykönyve, Kollektív szerződés, egyéb ágazati és egyéb csoportokra vonatkozó előírásainak a betartása és betartatása;
1.6.4. A Megbízónál a munkabiztonsági szabályok ismertetése, betartása és betartatása;
1.6.5. Megbízónál történő teljesítmény-elszámolás, s ez alapján a bér összegének a meghatározása;
1.6.6. Az adandó és adható pótlékoknak, juttatásoknak a meghatározása;
1.6.7. Kötelező és ajánlott béremelésekből a döntés meghozatala, arról a dolgozók értesítése;
1.6.8. Munkaügyi adatok elsődleges nyilvántartása, az adatokban bekövetkezett változások nyomon-követése;
1.6.9. Munka- és bérügyi viták lefolytatása a Megbízó dolgozóival;
1.6.10. Jelenlét, távollét időbeni és jogcím szerinti nyilvántartása, vezetése;
1.6.11. Belföldi, külföldi kiküldetések, kirendelések szervezése, elszámoltatása;
1.6.12. Megbízó dolgozóinak személyes társadalombiztosítási ügyeinek intézése;
1.6.13. Megbízó dolgozóival való különböző tárgyú szerződések megkötése, az azokban foglaltak nyomon-követése, betartása és betartatása, szankcionálása (Pl. kölcsönszerződés, tanulmányi szerződés, stb.);
1.6.14. Leépítés, csoportos leépítés esetén a munkaügyi szervekkel való kapcsolat;
1.6.15. Megbízó tagjának, dolgozóinak az egyéni jellegű adózási kérdéseinek megoldása, bevallásainak az összeállítása;
1.6.16. A béren kívüli juttatások körének és mértékének meghatározása, a személyekre szabása, valamint a ténylegesen nyújtott szolgáltatások személyenkénti nyilvántartása.


2. Az együttműködés menete
2.1. A Megbízó havonta, legkésőbb a tárgyhót követő 4-ig rögzíti az alkalmazottak, tagok munkaidő nyilvántartását a rendszerben („Munkaidő nyilvántartás”).
2.2. A Könyvelő a bérszámfejtési tevékenységet a saját számítógépein, jogtiszta, magas szakmai színvonalat képviselő programmal végzi. A Könyvelő a rögzítés határidejének lejártát követő 3. munkanapon elkészíti az aktuális számfejtést, majd azt a Megbízónak eljuttatja a bérszámfejtés ellenőrzéséhez, illetve a bérek kifizetéséhez szükséges listákat. 
2.3. A Könyvelő informálja a Megbízót az aktuális költségvetési kötelezettségekről. (mely költségvetési számlára, milyen határidőig mennyi az átutalandó összeg.)
2.4. A Megbízó folyamatosan írásban tájékoztatja a Könyvelőt a munkaügyi változásokról. A beléptetéskor rendelkezésre bocsátja a belépő dolgozók személyes és a bérszámfejtéssel összefüggő adatait, a dolgozó munkaszerződését és az előző munkáltatóktól származó igazolásokat. A Megbízó a kilépő dolgozóknál megadja a kilépéssel kapcsolatos összes információt.
3. Honorárium
3.1. Vállalási díjaink az alábbi ártáblázat szerint. 
	Nullás járulék bevallás
	Bérszámfejtés 

	800 Ft/hó/cég
	3500 Ft/fő/hó


Bérszámfejtési nettó árak a bérkategória függvényében
	Dolgozók be- és kiléptetése- Tagok/ügyvezetők jogviszonyának törvény szerinti besorolása, bejelentése 
	1000 Ft/fő

	Munkaügyi- és bérstatisztikák elkészítése 
	4990 Ft/db

	Tagok és alkalmazottak éves Személyi jövedelemadó bevallásának elkészítése 
(A V.I.P csomag tartalmazza ennek díját).
	2000 - 6000 Ft/fő

	Egészségbiztosítási ellátások igényléséhez nyomtatványok kitöltése (táppénz, Tgyás, Gyed, Gyes)
	4990 Ft/db


Bér különdíjazás (nettó árak)


4. A kiegészítés hatálya
4.1. A Felek megállapodnak abban, hogy jelen feltételekkel az első teljesített hónap a szerződéskötés hónapja vagy új vállalkozás esetén az alakulás hónapja
4.2. Jelen kiegészítés a Könyvelési szerződés elválaszthatatlan része, az itt nem részletezett kérdésekben a felek által aláírt „Szerződés könyvelési munkákra” foglaltak az irányadók






K.m.f.



	...........................................................	.......................…............................
	                KÖNYVELŐ	MEGBÍZÓ
	               (Kontó Online)	(#VÁLL_NÉV#)


Melléklet 1

A szerződés hatályán kívül eső, a Megbízó üzemszerű működtetése, így különösen:
1. A Megbízó cégjogi és kamarai ügyeinek intézése;
2. A Megbízó működésével kapcsolatos törvényességi szabályok betartása;
3. A gazdasági társaságokról szóló törvényben foglalt és az abból eredő ügyvezetői hatáskörbe rendelt és tartozó feladatok — akár részbeni — ellátása
4. A Megbízó anyagi és pénzügyi gazdálkodása;
5. A szerződések megkötése, teljesítési igazolások beszerzése;
6. A társasági szerződésben, ipari-, kereskedelmi és működési engedélyben, a bérleti-, szerződéses üzemeltetési okmányban foglaltak tartalmának bárminemű megítélése, betartása, ezek tartalmával és formájával kapcsolatos módosítások, változtatások kezdeményezése;
7. A Megbízó társasági szerződésében, megkötött szerződéseiben lévő olyan adatoknak a hatóságok felé történő bejelentése, amelyekre vonatkozóan bejelentési kötelezettség áll fenn, vagy valamely joganyagban bekövetkező változás a későbbiekben bejelentési kötelezettséget ír elő (különös tekintettel a vezető tisztségviselők, kapcsolt vállalkozásokkal bonyolított ügyleteket illetően); ide nem értve a Megbízó adózásával összefüggésben keletkező bejelentési kötelezettségeket
8. A harmadik személyekkel (pl. partnerek, tulajdonosok, dolgozók stb.) való kapcsolatok tartalma és formája;
9. A Megbízóval való kapcsolt vállalkozási státusznak a megítélése, és az ehhez hasonló minden olyan kapcsolat megítélése, amelynek következtében valamilyen nyilvántartási, bejelentési, elszámolásbeli eljárás következik, vagy következhet, valamint ezen nyilvántartási, bejelentési és elszámolási feladatoknak a teljesítése; 
10. A díj- és árképzés kialakítása, alkalmazása;
11. A kereskedelmi jellegű tervek, elő- és utókalkulációk készítése;
12. A munkáltatói jogok és kötelességek betartása;
13. A szakmunkástanulókkal kapcsolatos adminisztratív feladatok, engedélyeztetési, jelentési kötelezettségek teljesítése;
14. A külföldi és belföldi kiküldetések elrendelése, rendelvények kiállítása, felvett ellátmányokkal történő elszámolás, illetve elszámoltatás, az úti-jelentések elkészítése;
15. A leltározási feladatok elvégzése;
16. A Megbízó analitikus készletnyilvántartásának a vezetése;
17. A közvetített szolgáltatások nyilvántartása és a beszámolóhoz való felleltározása;
18. A Megbízó követeléseinek és kötelezettségeinek az érintett felekkel (vevő, szállító, hitelezők) való egyeztetése során az egyeztető levelek kiküldése, illetve a Megbízó és vevőivel és szállítóival esetleges, — de nem a könyvelésből eredő — eltéréseknek az érdemi ügyintézése. (Ehhez a Megbízó részére a Könyvelő minden adózási és számviteli információt megad.);
19. A Megbízó készpénzállományának a kezelése, a bankszámlái feletti rendelkezés;
20. A pénztárak (forint és valuta) folyamatos nyilvántartása;
21. A készpénzforgalommal összefüggő összeghatárok figyelése, jelentése;
22. A szigorú számadású nyomtatványok nyilvántartása;
23. A menetlevelek, kiküldetési rendelvények, gépkocsi nyilvántartások vezetése;
24. A felmerülő költségeken, ráfordításokon belül az esetleges magánhasználat tényének, mértékének a megállapítása, s annak béren kívüli juttatás címén történő megítélése;
25. A bizonylatoknak rendszerezése, archiválása;
26. Az idegen nyelven kiállított bizonylatok (számlák, szerződések, stb.) magyar nyelvre való fordítása, illetve a fordítás tartalmi ellenőrzése;
27. A külföldi adóhatósághoz való bejelentés, azzal a kapcsolattartás (jelentések, bevallások);
28. Külföldi adózók adószámának megerősítése;
29. Az üzleti partnerek létezéséről, azok gazdálkodásának, tevékenységének a korlátozásáról (pl. adószám-felfüggesztés, felszámolás alatt, stb.), adataik valódiságtartalmáról, megbízhatóságáról szóló információk összegyűjtése;
30. Az export-import, illetve a közösségen belüli ügyleteknél a megfelelő határparitásokhoz szükséges bizonylatok biztosítása, ellenőrzése (fuvarokmány, CMR, származási okmány, stb);
31. A környezetvédelmi termékdíj megállapításához tartozó analitikák vezetése, s más olyan díjakhoz, adókhoz tartozó nyilvántartások vezetése, amelyek alapját képezik, vagy képezhetik valamilyen hatósági eljárásnak, ellenőrzésnek;
32. Olyan statisztikai célt szolgáló adatok biztosítása, amelyek nem nyerhetők ki a könyvelésből, valamint a KSH felé történő adatszolgáltatás; 
33. A Megbízónál dolgozó munkatársak, a Megbízó tulajdonosi köréhez tartozó önadózást választó személyek privát személyi jövedelemadó bevallásának elkészítése;
34. A Megbízó helyett bármilyen — hatósági, hivatal, bármely harmadik személy felé történő — nyilatkozattétel;

	Fejlődő
	V.I.P.

	Pénzügyi és eredmény kimutatások
	Havi
	Havi/kérésre eseti

	Számlázó program
	Számlázó program
	Devizás számlázó program

	Bankszámlakönyvelés
	3 banki folyószámla könyvelése
	Korlátlan banki folyószámla könyvelése

	Személyes konzultáció
	Szerződéskötéskor illetve félévente
1 alkalom 
(1 óra/alkalom)
	Szerződéskötéskor illetve negyedévente
1 alkalom 
(1 óra/alkalom)

	NAV előtti képviselet

	Általunk könyvelt időszakra vonatkozóan
	Általunk könyvelt időszakra vonatkozóan

	Eseti bevallások, kérelmek
	Havi 2 darab, továbbiak külön díjazásért
	Korlátlan

	Különleges adózási módok kezelése I. (Pénzforgalmi Áfa, KIVA)
	Nem
	Igen

	Különleges adózási módok kezelése II. (Arányos Áfa)
	Igen
	Igen

	Beszámoló
	Mikrogazdálkodói egyszerűsített beszámoló
	Egyszerűsített éves beszámoló

	Alkalmazottak és tagok éves SZJA bevallása
	Igény szerint,
külön díjazásért
	A csomagár tartalmazza

	Felmerülő kérdések megválaszolása
	3 munkanapon belül
	2 munkanapon belül

Melléklet 3
AZONOSÍTÁSI ADATLAP
A könyvelési szolgáltatást végző
neve: Kontó Online Könyvelőiroda Kft
címe: 1132 Budapest Váci út 64. C
A tényleges tulajdonosra vonatkozó nyilatkozat
Alulírott #ÜGYVEZ_NÉV#, mint a #VÁLL_NÉV# képviselője, a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (továbbiakban: Pmt.) 8. § (1) bekezdése előírásának megfelelően a szervezet ügyfél tényleges tulajdonosára vonatkozó adatokról az alábbiak szerint nyilatkozom:
a) családi és utónév (születési név):  #ÜGYVEZ_NÉV#
b) lakcím: ##
c) állampolgárság: Magyar
d) azonosító okmányának típusa és száma: ##
e) külföldi esetében a magyarországi tartózkodási hely: -
f) születési hely, idő: ##
g) anyja neve: ##
Az ügyfél tényleges tulajdonosa
1. kiemelt közszereplőnek minősül/ nem minősül kiemelt közszereplőnek;
2. kiemelt közszereplőnek számító személynek közeli hozzátartozója, élettársa
/nem közeli hozzátartozója, élettársa;
3. kiemelt közszereplőnek számító személlyel közismerten közeli kapcsolatban áll/nem áll.
Kiemelt közszereplőnek minősülés esetén a kiemelt közszereplő státusza:
· az államfő, kormányfő, miniszter, államtitkár,
· országgyűlési képviselő,
· legfelsőbb bíróság, alkotmánybíróság vagy olyan bírói testület tagja, melynek ítélete ellen fellebbezésnek helye nincs,
· számvevőszék elnöke, számvevőszék testületének tagja, központi bank igazgatóságának tagja,
· nagykövet, ügyvivő és a fegyveres szervek hivatásos állományú, főtiszti vagy tábornoki rendfokozatú tagja,
· többségi állami tulajdonú vállalkozás ügyviteli, igazgatási vagy felügyelő testületének tagja.
(A megfelelő rész aláhúzandó!)
A nyilatkozat alkalmazásában kiemelt közszereplővel közeli kapcsolatban álló személy bármely természetes személy, aki a kiemelt közszereplővel közösen ugyanazon jogi személy vagy jogi személyiséggel nem rendelkező szervezet tényleges tulajdonosa vagy vele szoros üzleti kapcsolatban áll, illetve aki egyszemélyes tulajdonosa olyan jogi személynek vagy jogi személyiséggel nem rendelkező szervezetnek, amelyet a kiemelt közszereplő javára hoztak létre.


Adatkezelési nyilatkozat:
· Alulírott hozzájárulok / nem járulok hozzá ahhoz, hogy a Pmt. szerinti ügyfél-átvilágítás során bemutatott okiratokról a megbízott könyvelő, könyvelő cég másolatokat készítsen.
· Alulírott hozzájárulok / nem járulok hozzá ahhoz, hogy a Pmt. 18-19. §-a szerinti, más szolgáltató által végzett ügyfél-átvilágításhoz a megbízott könyvelő, könyvelő cég által az átvilágítás során rögzített azonosító adatokat, valamint a személyazonosságra vonatkozó egyéb dokumentációt átadja.
(A megfelelő rész aláhúzandó!)

Budapest, 2020. ##.##.
……………………………
ügyfél vagy képviselője

